വയനാട്ടില് എക്സൈസ് സംഘത്തിനു നേരെ കാട്ടാനയുടെ ആക്രമണം വയനാട്: തോല്പ്പെട്ടിയില് എക്സൈസ് സംഘത്തിനു നേരെ കാട്ടാനയുടെ ആക്രമണം. എക്സൈസ് ജീവനക്കാര് സഞ്ചരിച്ചിരുന്ന ജീപ്പ് ആന കൊമ്ബ് കൊണ്ട് കുത്തി ഉയര്ത്തുകയായിരുന്നു. തലനാരിഴയ്ക്കാണ് ജീവനക്കാര് രക്ഷപ്പെട്ടത്. മാനന്തവാടി എക്സൈസ് സര്ക്കിള് ഓഫിസിലെ പ്രിവന്റീവ് ഓഫിസര് അജയ കുമാര്, സിഇഒമാരായ മന്സൂര് അലി, അരുണ് കൃഷ്ണന്, ഡ്രൈവര് രമേശന് എന്നിവരാണ് വാഹനത്തിലുണ്ടായിരുന്നത്. വെള്ളിയാഴ്ച രാത്രി എട്ടരയോടെയായിരുന്നു സംഭവം. തിരുനെല്ലി തെറ്റ് റോഡിന് സമീപത്തായിരുന്നു സംഭവം. ആനയുടെ ആക്രമണത്തില് വാഹനത്തിന് സാരമായ തകരാറുകള് സംഭവിച്ചു. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,